CELEX: C2007/095/92
Language: fi
Date: 2007-04-28 00:00:00
Title: Asia T-51/07: Kanne 22.2.2007 — Agrar-Invest-Tatschl v. komissio

28.4.2007   
            
            
               FI
            
            
               Euroopan unionin virallinen lehti
            
            
               C 95/45
            
         Kanne 22.2.2007 — Agrar-Invest-Tatschl v. komissio
   (Asia T-51/07)
   (2007/C 95/92)
   Oikeudenkäyntikieli: saksa
   Asianosaiset
   
      Kantaja: Agrar-Invest-Tatschl (St. Andrä im Lavanttal, Itävalta) (edustaja: asianajaja O. Wenzlaff)
   
      Vastaaja: Euroopan yhteisöjen komissio
   Vaatimukset
   
               —
            
            
               komission 4.12.2006 tekemän päätöksen K (2006) 5789 lopullinen (REC 05/05) 1 artiklan 2 ja 3 kohta on kumottava
            
         
               —
            
            
               komissio on velvoitettava päättämään, että 110 937,60 euron suuruisia tuontitulleja, jotka koskevat kantajan Kroatiasta peräisin olevan sokerin tuontia 26.6.2002 alkaen ja joita Itävallan tasavallan päätöspyyntö koskee, ei kirjata jälkikäteen tileihin
            
         
               —
            
            
               toissijaisesti komissio on velvoitettava päättämään, että 110 937,60 euron suuruiset tuontitullit, jotka koskevat kantajan Kroatiasta peräisin olevan sokerin tuontia 26.6.2002 alkaen ja joita Itävallan tasavallan päätöspyyntö koskee, on peruutettava.
            
         Oikeudelliset perusteet ja pääasialliset perustelut
   Kantaja riitauttaa komission 4.12.2006 tekemän päätöksen K (2006) 5789 lopullinen, jossa todetaan yhtäältä tuontitullien tietyn määrän osalta, että niitä ei ole perusteltua kirjata jälkikäteen tileihin, ja toisaalta toisen tuontitullien määrän osalta, että ne on perusteltua kirjata jälkikäteen tileihin, ja että näiden tuontitullien peruuttaminen ei ole yksittäistapauksessa perusteltua (Itävallan tasavallan päätöspyyntö).
   Komissio tuli tässä Itävallan tasavallalle osoitetussa päätöksessä asetuksen (ETY) N:o 2913/92 (1) (jäljempänä yhteisön tullikoodeksi) ja asetuksen (ETY) N:o 2454/93 (2) nojalla siihen lopputulokseen, että 110 937,60 euron suuruiset tuontitullit, jotka koskevat kantajan tuontitoimia, kirjataan jälkikäteen tileihin ja että näiden tuontitullien peruuttaminen ei ole perusteltua.
   Kantaja väittää kanteensa tueksi, että riidanalainen päätös on lainvastainen, koska yhteisön tullikoodeksin 220 artiklan 2 kohdan b alakohdan mukaiset edellytykset sille, että tuontitullien jälkikäteistä tileihin kirjaamista ei tapahdu, tai yhteisön tullikoodeksin 239 artiklan mukaiset edellytykset sille, että jälkikäteen perittävät tuontitullit peruutetaan, täyttyvät.
   
      (1)  Yhteisön tullikoodeksista 12.10.1992 annettu neuvoston asetus (ETY) N:o 2913/92 (EYVL L 302, s. 1).
   
      (2)  Tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä 2.7.1993 annettu komission asetus (ETY) N:o 2454/93 (EYVL L 253, s. 1).